Makabartar Taurari ko (black hole a Turanci), masana kimiyya sun kira ramin da sunan Black Hole, amma wani marubuci cikin harshen Hausa, a wani rubutunsa da ya yi a shafin BBC Hausa ya kira shi da Bakin Rami ko Mutuwaren Taurari, a fassara mara yanci, kamar yadda ya fadi (Karanta mukalar a nan). Amma a wannan makalar anyi masa lakabi da Makabartar Taurari ne sakamakon shi wani Katon rami ne mai girman gaske wanda masana kimiyya suka ce shine wajen da taurari ke fadawa ko kasancewa da cikin jikinsu bayan wa'adin rayuwarsa. Girman ramin ya kai kilomita biliyan daya, wanda girmansa ya fi duniyarmu sau miliyan uku, wanda masana suka kira shi "dodo". Ramin Black Hole din yana nesa daga duniya da kilomita triliyan 500, na'urar Telescope guda takwas suka dauki hoton daga duniyarmu. Na'urar Event Horizon Telescope (EHT) ne ya dauki hoton, manyan na'urorin hangen nesa na telescope takwas ne suka dauki hoton. Masanan sunce an samu damar daukar hoton ramin black hole ne a duniyar M87.